text: Jesper Petersen fortsat ordfører
  16 oktober 2012 kl. 07.20
  Politisk ordfører Jesper Petersen er fortsat ordfører, selvom der er kommet ny formand for SF - og selvom Jesper Petersen støttede Annette Vilhelmsens modkandidat Astrid Krag.
  Jesper Petersen, der stammer fra Hammelev og valgt i Sydjylland, fortsætter som politisk ordfører for SF.
  Annette Vilhelmsen har opfordret ham - og det har han takket ja til.
  - Valgkampen er forbi, og vi er i samme båd, og jeg er glad for, at Annette har bedt mig fortsætte, siger Jesper Petersen ifølge Ritzau.
  Jesper Petersen støttede Astrid Krag, men blev alligevel tilbudt at fortsætte som ordfører.
  Ifølge politiken.dk hænger det sandsynligvis sammen med ambitionen om at bevare balancen i partiet.
  